Maimunah Mohd Sharif

Dato' Seri TPr. Dr. Maimunah binti Mohd Sharif  (lahir 26 Ogos 1961) ialah seorang perancang bandar di Malaysia. Beliau ialah Pengarah Eksekutif Program Penempatan Manusia Pertubuhan Bangsa-Bangsa Bersatu (UN-Habitat). Beliau bermula pada Januari 2018 dan menjadi wanita Asia pertama berkhidmat sebagai Pengarah Eksekutif UN-Habitat. Pada 20 Januari 2022, beliau dipilih semula, untuk penggal dua tahun yang berakhir pada 19 Januari 2024 oleh Perhimpunan Agung PBB.

Dari Januari 2019 hingga Januari 2020, beliau juga secara serentak berkhidmat sebagai pemangku ketua pengarah Pejabat PBB di Nairobi (UNON). Beliau menyandang tahap Pembantu Setiausaha Agung Pertubuhan Bangsa-Bangsa Bersatu dalam Sistem PBB dan menduduki Lembaga Ketua Eksekutif PBB bagi Penyelarasan dan Kumpulan Pengurusan Kanan Setiausaha Agung.

Sebelum pelantikan beliau sebagai pengarah eksekutif UN Habitat, Maimunah pernah menjadi Datuk Bandar Pulau Pinang, Malaysia. Sebelum itu, beliau ialah Yang Dipertua Majlis Perbandaran Seberang Perai dari 2011, dan merupakan wanita pertama dilantik mengetuai sesebuah kerajaan tempatan.

Bermula 15 Ogos 2024, Maimunah mula berkhidmat sebagai Datuk Bandar Kuala Lumpur.

 Pendidikan 
Mendapat pendidikan di University of Wales Institute of Science and Technology, United Kingdom dalam Ijazah Sarjana Muda Sains (Perancangan Bandar). Seterusnya melanjutkan pelajaran di peringkat sarjana di Universiti Sains Malaysia dalam bidang Ijazah Sarjana Sains (Perancangan Bandar).

Beliau turut dianugerahkan Ijazah Kehormat Kedoktoran Alam Bina dari Universiti Islam Antarabangsa pada tahun 2023.

 Anugerah dan pengiktirafan 

 Darjah kebesaran 

  30px  :
 50px Darjah Yang Mulia Pangkuan Negara Pangkat Kelima, Ahli Mangku Negara (AMN) – (2009)
  30px  :
 50px Darjah Pangkuan Negeri Peringkat Kelima, Darjah Setia Pangkuan Negeri (DSPN) – Dato' (2014) 
 50px Darjah Pangkuan Negeri Peringkat Ketiga, Darjah Gemilang Pangkuan Negeri (DGPN) – Dato' Seri (2017)
  30px  :
 50px Darjah Setia Negeri Sembilan Yang Amat Dihormati Pangkat Ketiga, Darjah Dato’ Paduka Negeri Sembilan (DPNS) – Dato' (2019)

 Rujukan 

Kategori:Wanita Malaysia dalam bidang politik
Kategori:Orang Malaysia di Pertubuhan Bangsa-Bangsa Bersatu
Kategori:Orang dari Negeri Sembilan
Kategori:Rencana dicipta sempena WikiGap Malaysia 2023
Kategori:Datuk Bandar Kuala Lumpur
Kategori:Datuk Bandar Pulau Pinang